Document ID: 32007D0019

A BIZOTTSÁG HATÁROZATA
(2006. december 22.)
a 2001/89/EK tanácsi irányelv alapján a klasszikus sertéspestis elleni védekezésre irányuló készenléti tervek jóváhagyásáról
(az értesítés a C(2006) 6858. számú dokumentummal történt)
(EGT vonatkozású szöveg)
(2007/19/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Bolgár Köztársaság és Románia csatlakozási szerződésére és különösen annak 4. cikke (3) bekezdésére,
tekintettel a Bolgár Köztársaság és Románia csatlakozási okmányára és különösen annak 56. cikkére,
tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 22. cikke (3) bekezdésének második albekezdésére és 29. cikke (3) bekezdésének harmadik albekezdésére,
mivel:
(1)
A 2001/89/EK irányelv a klasszikus sertéspestis kitörése esetén alkalmazandó védelmi intézkedéseket és az illetékes hatóságok és a gazdálkodó közösség tudatosságának és felkészültségének növelését célzó megelőző intézkedéseket ír elő az említett betegség tekintetében. Az irányelv alapján a tagállamok klasszikus sertéspestis elleni védekezésre irányuló készenléti terveit a Bizottságnak kell jóváhagynia.
(2)
Következésképpen a klasszikus sertéspestis elleni védekezésre irányuló egyes készenléti tervek jóváhagyásáról szóló, 2004. április 29-i 2004/431/EK bizottsági határozatban (2) a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia készenléti terveit a Bizottság jóváhagyta, és e tagállamok felsorolását az említett határozat melléklete tartalmazza.
(3)
Bulgária és Románia 2007. január 1-jén csatlakozik a Közösséghez. Ennek megfelelően Bulgária és Románia a klasszikus sertéspestis elleni védekezésre irányuló készenléti terveit a Bizottsághoz jóváhagyásra benyújtotta.
(4)
E készenléti terveket Bulgária és Románia a tervek értékelése során tett javaslatok alapján módosította, és így azok rendszeres naprakésszé tétel és eredményes végrehajtás mellett megfelelnek a 2001/89/EK irányelvben meghatározott feltételeknek, valamint lehetővé teszik az irányelv által meghatározott célok elérését, ezért azokat jóvá kell hagyni.
(5)
A közösségi jogszabályok érthetősége érdekében a 2004/431/EK határozat hatályát veszti és helyébe e határozat lép.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Bulgária 2006. november 7-én a Bizottsághoz benyújtott klasszikus sertéspestis elleni védekezésre irányuló készenléti terveit a Bizottság jóváhagyta.
2. cikk
Románia 2006. november 9-én a Bizottsághoz benyújtott klasszikus sertéspestis elleni védekezésre irányuló készenléti terveit a Bizottság jóváhagyta.
3. cikk
A mellékletben található azon tagállamok felsorolása, amelyeknek a klasszikus sertéspestis elleni védekezésre irányuló készenléti terveit a Bizottság a 2001/89/EK irányelvvel összhangban jóváhagyta.
4. cikk
A 2004/431/EK határozat hatályát veszti.
5. cikk
Ez a határozat Bulgária és Románia csatlakozási szerződése hatálybalépésének feltételével és időpontjától alkalmazandó.
6. cikk
E határozatnak a tagállamok a címzettjei.
Kelt Brüsszelben, 2006. december 22-én.

Labels: 18
6